als_Latn dik_Latn sag_Latn
Nëse qytetarët shqiptarë do të votonin sot për të zgjedhur përfaqësuesit e tyre në Kuvendin e Shqipërisë, Partia Socialiste do të fitonte zgjedhjet me 43% të votave.
Këto janë rezultatet e sondazhit të parë për votën kombëtare i realizuar IPR Marketing. Po sipas këtij sondazhi renditet forcë e dytë Partia Demokratike me 36%. Pas saj vjen Lëvizja Socialiste për Integrim me 12% dhe LIBRA me 2.3%
Sondazhi është realizuar në datat 29 dhe 30 maj. Janë pyetur 2002 persona në rang kombëtar dhe 1000 të tjerë për qarkun e Tiranës. Në anketim janë të përfshirë dhe votues për herë të parë. Marzhi i gabimit është +/- 2.5%.
Antonio Noto, Guru-ja i sondazheve të sakta dhe të besueshme, në një lidhje me skype nga Italia tha për Ora News se rezultatet e sondazhit janë një fotografi e 31 majit, fillimit të fushatës dhe që kjo mund të ndryshojë në ditët në vijim.
als_Latn als_Latn als_Latn als_Latn